6. 10. 90 De Europæiske Fællesskabers Tidende Nr. C 252/13 
II 
(Forberedende retsakter) 
KOMMISSIONEN 
Forslag til Rådets forordning (EØF) om principperne for tilrettelæggelse af veterinærkontrollen 
for tredjelandsprodukter, der føres ind i Fællesskabet 
KOM(90) 385 endelig udg. 
(Forelagt af Kommissionen den 24. august 1990) 
(90/C 252/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
De animalske produkter eller produkter af animalsk 
oprindelse og vegetabilske produkter, der kontrolleres 
med henblik på at undgå spredning af sygdomme, der 
er smitsomme for dyr, er anført i listen i Traktatens 
bilag II; 
fastsættelse på EF-plan af principper for tilrettelæggelse 
af veterinærkontrol for tredjelandsprodukter bidrager til 
at sikre forsyningerne og markedsstabiliteten, samtidig 
med at de fornødne foranstaltninger til beskyttelse af 
dyrs og mennskers sundhed harmoniseres; 
ifølge artikel 19 i Rådets direktiv 89/662/EØF af 
11. december 1989 om veterinærkontrol i samhandelen i 
Fællesskabet med henblik på gennemførelse af det indre 
marked (') skal Rådet inden den 31. december 1990 fast­
sætte generelle regler og principper for kontrollen af 
import fra tredjelande af produkter omfattet af nævnte 
direktiv; 
(') EFT nr. L 395 af 30. 12. 1989, s. 13. hvert parti tredjelandsprodukter bør underkastes doku­
mentkontrol, så snart det føres ind i Fællesskabet; 
der bør fastsættes ens principper for hele Fællesskabet 
for tilrettelæggelse af den fysiske kontrol og identitets-
kontrol, som de kompetente myndigheder skal foretage, 
og for opfølgningen heraf; 
der bør fastsættes en beskyttelsesordning; Kommissionen 
bør kunne handle inden for disse rammer, bl.a. ved at 
aflægge besøg på stedet og ved at træffe de passende 
foranstaltninger, alt efter situationen; 
for at kontrolordningen kan fungere tilfredsstillende, må 
kontrolstederne inspiceres, ligesom der bør finde udveks­
ling sted mellem de embedsmænd, der skal foretage 
kontrol af tredjelandsprodukter; 
det er så meget desto mere nødvendigt, at der fastsættes 
fælles EF-principper, som at kontrollen ved de indre 
grænser vil blive afskaffet, når det indre marked 
gennemføres; 
Kommissionen bør tildeles beføjelser til at vedtage 
gennemførelsesbestemmelserne til denne forordning — 
UDSTEDT FØLGENDE FORORDNING: 
Artikel 1 
1. Medlemsstaterne foretager veterinærkontrol af 
tredjelandsprodukter, der føres ind i Fællesskabet, efter 
bestemmelserne i denne forordning, jf. dog eventuelle 
særregler, der følger af specifikke EF-bestemmelser. 
Nr. C 252/14 De Europæiske Fællesskabers Tidende 6. 10. 90 
2. Bestemmelserne i denne forordning berører ikke 
opretholdelsen af de veterinærbestemmelser for de 
pågældende produkter, der følger af EF-bestemmelser 
eller nationale bestemmelser, når disse veterinærbestem­
melser ikke er harmoniseret på EF-plan. 
Artikel 2 
1. I denne forordning anvendes definitionerne i arti­
kel 2 i direktiv 89/662/EØF i fornødent omfang. 
2. Endvidere forstås ved: 
a) produkter: 
animalske produkter eller produkter af animalsk 
oprindelse og vegetabilske produkter, når formålet 
med kontrollen er at undgå spredning af sygdomme, 
der er smitsomme for dyr; om nødvendigt opstilles 
der en liste over sådanne produkter efter proceduren i 
artikel 22 
b) dokumentkontrol: 
kontrol af de dokumenter, der ledsager produktet, 
uden at der foretages kontrol af selve produktet 
c) identitetskontrol: 
visuel kontrol af, om der er overensstemmelse mellem 
dokumenterne og produktet, uden at der foretages 
fysisk kontrol af selve produktet 
d) fysisk kontrol: 
kontrol af selve produktet, f.eks. i form af prøveud­
tagning og laboratorieundersøgelse. 
KAPITEL I 
Tilrettelæggelse og opfølgning af kontrol 
Artikel 3 
1. De kompetente myndigheder foretager for alle 
varepartier fra tredjelande dokumentkontrol, uanset 
hvilken toldprocedure partierne er angivet til. 
2. Den i stk. 1 omhandlede dokumentkontrol fore­
tages, så snart det pågældende vareparti føres ind på det 
i bilaget anførte område. 
3. Eventuelle gennemførelsesbestemmelser til denne 
artikel vedtages efter proceduren i artikel 22. Artikel 4 
1. Den kompetente myndighed foretager identitets-
kontrol af de produkter, der skal anbringes på oplag 
under toldoplagsproceduren eller på midlertidigt oplag. 
2. Eventuelle gennemførelsesbestemmelser til denne 
artikel fastsættes efter proceduren i artikel 22. 
Artikel 5 
1. Bestemmelserne i denne artikel gælder for 
produkter, der skal overgå til frit forbrug i den medlems­
stat, som foretager den i artikel 3 omhandlede kontrol, 
og for produkter, der har været genstand for harmonise­
ring på EF-plan. 
2. Produkterne skal under toldkontrol transporteres 
direkte til det kontrolsted, der er fastsat i artikel 6. Der 
foretages identitetskontrol og fysisk kontrol af alle vare­
partier. Identitetskontrollen og den fysiske kontrol fore­
tages stikprøvevis med en hyppighed, der fastsættes i 
overensstemmelse med stk. 5. 
3. For produkter, der indføres via en havn eller luft­
havn beliggende på det i bilaget anførte område, kan 
kontrollen uanset stk. 2 foretages i bestemmelseshavnen 
eller -lufthavnen, hvis der i den pågældende havn eller 
lufthavn findes et kontrolsted som omhandlet i artikel 6, 
og hvis produkterne transporteres enten ad søvejen eller 
ad luftvejen. I så fald gælder bestemmelserne i artikel 8, 
stk. 6. 
4. Der kan efter proceduren i artikel 22 indrømmes 
undtagelser fra stk. 2 for at tage hensyn til bl.a. produk­
ternes vegetabilske karakter. 
5. Uden at dette i øvrigt berører de for visse 
produkter gældende bestemmelser, fastsættes gennemfø­
relsesbestemmelserne til stk. 2 efter proceduren i arti­
kel 22. 
Artikel 6 
1. Kontrolstedet skal opfylde betingelserne i denne 
artikel. 
2. Kontrolstedet skal være beliggende i umiddelbar 
nærhed af indførselsstedet til det i bilaget anførte 
område. Hvis varepartier føres ind i Fællesskabet pr. 
jernbane eller ad landevejen, kan der, såfremt særlige 
geografiske forhold gør det berettiget og efter en i 
fornødent omfang begrundet anmodning fra en 
medlemsstat, indrømmes undtagelse efter proceduren i 
artikel 22. 
6. 10. 90 De Europæiske Fællesskabers Tidende Nr. C 252/15 
3. Kontrolstedet skal ledes af en embedsdyrlæge, som 
har det faktiske ansvar for kontrollen. Embedsdyrlægen 
kan ved udførelsen af de rent praktiske opgaver lade sig 
bistå af personale, der er uddannet specielt med henblik 
herpå. De nærmere bestemmelser vedrørende denne 
bistand fastsættes efter proceduren i artikel 22. 
4. Uden at det i øvrigt berører de for visse produkter 
gældende bestemmelser, fastsættes de eventuelle 
retningslinjer for godkendelse af kontrolstederne efter 
proceduren i artikel 22. 
5. Medlemsstaterne godkender kontrolstederne og 
fremsender en liste over de godkendte kontrolsteder til 
Kommissionen og de øvrige medlemsstater, idet det 
præciseres, for hvilken type produkter godkendelsen 
gælder. 
Artikel 7 
1. For produkter, der har været genstand for harmo­
nisering på EF-plan, og som ikke er bestemt til overgang 
til frit forbrug i den medlemsstat, der har foretaget den i 
artikel 5, stk. 2, fastsatte kontrol, skal den embedsdyr­
læge, der er ansvarlig for det i artikel 6 omhandlede 
kontrolsted: 
— til den pågældende udstede én bekræftet kopi af den 
originale attest, eller, hvis partiet er opdelt, flere 
bekræftede kopier af de originale attester for produk­
terne 
— udstede en attest, hvorved det bekræftes, at den i 
artikel 5, stk. 2, fastsatte kontrol er blevet foretaget 
— opbevare den originale attest eller de originale 
attester for produkterne. 
2. Uden at dette i øvrigt berører de for visse 
produkter gældende bestemmelser, fastsættes gennemfø­
relsesbestemmelserne til stk. 1 efter proceduren i arti­
kel 22. 
3. For samhandelen mellem medlemsstaterne med de i 
stk. 1 nævnte produkter gælder bestemmelserne i direktiv 
89/662/EØF. 
Artikel 8 
1. Bestemmelserne i denne artikel gælder for 
produkter, der endnu ikke har været genstand for 
harmonisering på EF-plan, og som, efter at de er ført ind 
i Fællesskabet, skal sendes videre til en anden medlems­
stat. 
2. De kompetente myndigheder foretager med en 
hyppighed, der fastsættes i overensstemmelse med stk. 
10, stikprøvevis identitetskontrol af alle varepartier, 
inden de sendes videre til en anden medlemsstat. 3. Inden et vareparti overgår til frit forbrug, foretages 
der stikprøvevis fysisk kontrol med en hyppighed, der 
fastsættes i overensstemmelse med stk. 10. 
4. Den i stk. 3 fastsatte fysiske kontrol kan foretages 
på et kontrolsted som omhandlet i artikel 6 beliggende 
på den medlemsstats område, som produkterne blev ført 
ind på. I så fald skal embedsdyrlægen på kontrolstedet: 
— til den pågældende udstede en bekræftet kopi af den 
originale attest eller, hvis partiet er opdelt, bekræf­
tede kopier af de originale attester for produkterne 
— udstede en attest, hvorved det bekræftes, at der er 
foretaget kontrol til sikring af, at produkterne er i 
overensstemmelse med reglerne i bestemmelseslandet 
— opbevare den originale attest eller de originale 
attester for produkterne. 
5. I det i stk. 4 omhandlede tilfælde foregår samhan­
delen mellem medlemsstaterne med de pågældende 
produkter efter bestemmelserne i direktiv 89/662/EØF. 
6. Den i stk. 3 fastsatte fysiske kontrol kan foretages 
på et kontrolsted som omhandlet i artikel 6 beliggende 
på bestemmelsesmedlemsstatens område. I så fald skal de 
kompetente myndigheder, som foretager den i stk. 2 
omhandlede kontrol: 
— underrette embedsdyrlægen på kontrolstedet i 
bestemmelsesmedlemsstaten om, at produkterne er 
undervejs 
— anføre, at produkterne er undervejs, på kopien af den 
originale attest, der ledsager produkterne, eller, hvis 
partiet er opdelt, på kopierne af de originale attester, 
der ledsager produkterne 
— opbevare den originale attest eller de originale 
attester for produkterne. 
7. Hvis særlige forhold gør det berettiget, og efter en i 
fornødent omfang begrundet anmodning fra en 
medlemsstat, kan den i stk. 3 fastsatte fysiske kontrol 
foretages på et andet sted end de i stk. 4 og 6 nævnte. 
Dette sted fastlægges i de enkelte tilfælde efter proce­
duren i artikel 22. I så fald forsendes de pågældende 
produkter under proceduren for ekstern fællesskabsfor­
sendelse i køretøjer eller containere forseglet af den 
kompetente myndighed. 
Nr. C 252/16 De Europæiske Fællesskabers Tidende 6. 10. 90 
8. Medlemsstaterne underretter Kommissionen om, 
hvilke løsninger der er fundet med hensyn til stedet for 
den i stk. 3 fastsatte fysiske kontrol. Eventuelle foran­
staltninger med henblik på samarbejdet mellem medlems­
staterne træffes efter proceduren i artikel 22. 
9. Hvis den i stk. 3 fastsatte fysiske kontrol viser, at 
produktet ikke kan overgå til frit forbrug, finder bestem­
melserne i artikel 13 anvendelse. Hvis produktet skal 
genudføres, kan genudførsel dog først finde sted, efter at 
eventuelle transitmedlemsstaters kompetente myndig­
heder har givet tilladelse hertil. 
10. Uden at dette i øvrigt berører de for visse 
produkter gældende bestemmelser, fastsættes gennemfø­
relsesbestemmelserne til denne artikel efter proceduren i 
artikel 22. 
Artikel 9 
1. Bestemmelserne i denne artikel gælder for 
produkter, der skal forsendes fra et tredjeland til et 
andet. 
2. Den kompetente myndighed giver tilladelse til den i 
stk. 1 omhandlede forsendelse på nedenstående betin­
gelser: 
a) den i artikel 3 fastsatte kontrol er blevet foretaget 
med et for den kompetente myndighed tilfredsstil­
lende resultat; den kompetente myndighed kan ved 
mistanke om svig foretage enhver relevant kontrol 
b) den pågældende fører over for den kompetente 
myndighed bevis for, at det første tredjeland, som 
produktet efter transit gennem det i bilaget anførte 
område forsendes til, forpligter sig til under ingen 
omstændigheder at videresende produktet til Fælles­
skabet 
c) transporten på det i bilaget anførte område foregår 
under proceduren for ekstern fællesskabsforsendelse 
eller under en anden toldprocedure, der er fastsat i 
EF-bestemmelserne. 
3. Eventuelle gennemførelsesbestemmelser til denne 
artikel fastsættes efter proceduren i artikel 22. 
Artikel 10 
1. Den kompetente myndighed foretager identitets-
kontrol og eventuelt fysisk kontrol af produkter, der 
undergives en anden toldprocedure end dem, der er 
fastsat i artikel 4, 5, 8 og 9. 2. Eventuelle gennemførelsesbestemmelser til denne 
artikel fastsættes efter proceduren i artikel 22. 
Artikel 11 
1. Der kan efter proceduren i artikel 22 indrømmes 
undtagelser fra bestemmelserne i dette kapitel bl.a. for: 
— produkter til eget forbrug indeholdt i rejsendes 
personlige bagage 
— produkter i ikke-kommercielle småforsendelser til 
private 
— produkter, der skal anvendes som proviant til besæt­
ning og passagerer om bord i transportmidler i inter­
national trafik. 
2. De nærmere betingelser for indrømmelse af de i 
stk. 1 omhandlede undtagelser fastsættes efter proce­
duren i artikel 22. 
3. Indtil de i stk. 1 og 2 omhandlede afgørelser om 
undtagelser træffes, gælder de undtagelser, der følger af 
bestemmelserne i artikel 1, stk. 2, litra b), c), d) og e), i 
Rådets direktiv 72/462/EØF ('), for bestemmelserne i 
dette kapitel. 
Artikel 12 
Ved mistanke om svig eller tvivl med hensyn til produk­
tets identitet foretager den kompetente myndighed 
enhver relevant kontrol. 
Artikel 13 
1. Hvis den kompetente myndighed ved den i denne 
forordning. fastsatte kontrol fastslår, at produktet ikke 
opfylder EF-bestemmelserne eller de nationale bestem­
melser på områder, der endnu ikke har været genstand 
for harmonisering på EF-plan, eller hvis kontrollen 
afslører en uregelmæssighed, kan den kompetente 
myndighed, efter at have konsulteret importøren eller 
dennes repræsentant, beslutte: 
— at partiet skal genudføres fra det i bilaget anførte 
område 
— at partiet skal destrueres. 
C) EFT nr. L 302 af 31. 12. 1972, s. 28. 
6. 10. 90 De Europæiske Fællesskabers Tidende Nr. C 252/17 
2. Der kan fastsættes undtagelser fra stk. 1 i specifikke 
EF-bestemmelser eller efter proceduren i artikel 22, bl.a. 
for at gøre det muligt at anvende produkterne til andet 
end konsum. I forbindelse med disse undtagelser fast­
sættes betingelserne for produkternes anvendelse efter 
samme procedure. 
3. Omkostningerne ved partiets genudførsel eller 
destruktion eller ved produktets anvendelse til andre 
formål afholdes af importøren eller dennes repræsentant. 
4. Eventuelle gennemførelsesbestemmelser til denne 
artikel fastsættes efter proceduren i artikel 22. 
5. Bestemmelserne om medlemsstaternes information 
fastsættes i forbindelse med programmet for udvikling 
af datamatiseringen af importveterinærprocedurerne 
(SHIFT-projektet). 
6. De kompetente myndigheder meddeler i givet fald 
de oplysninger, de ligger inde med, jf. bestemmelserne i 
Rådets direktiv 89/608/EØF ('), til Kommissionen og 
medlemsstaterne. 
KAPITEL II 
Beskyttelse 
Artikel 14 
1. Hvis der på et tredjelands område opstår eller 
spredes en sygdom, som er omhandlet i Rådets direktiv 
82/894/EØF (2), en zoonose, andre sygdomme m.v., der 
kan udgøre en alvorlig fare for dyr eller for folkesund­
heden, eller hvis en hvilken som helst anden tungtvejende 
dyresundhedsmæssig eller folkesundhedsbeskyttelses-
mæssig årsag gør det berettiget, kan Kommissionen som 
en forebyggende foranstaltning forbyde eller fastsætte 
særlige betingelser for import af produkter, der kommer 
direkte eller indirekte enten fra det pågældende tredje­
land som sådant eller fra en del af det pågældende tred­
jelands område. 
2. Repræsentanter for Kommissionen kan straks 
aflægge besøg på stedet. 
Artikel 15 
1. Kommissionen tager hurtigst muligt situationen op 
til behandling i den i artikel 20 omhandlede komité. Den 
kan træffe de fornødne afgørelser efter proceduren i 
artikel 21, herunder afgørelser vedrørende forsendelse af 
produkterne inden for Fællesskabet. 
(') EFT nr. L 351 af 2. 12. 1989, s. 34. 
(2) EFT nr. L 378 af 31. 12. 1982, s. 58. 2. Afgørelser om ændring, ophævelse eller forlængelse 
af foranstaltninger, der er vedtaget i medfør af arti­
kel 14, stk. 1, træffes efter proceduren i artikel 21. 
Artikel 16 
Eventuelle gennemførelsesbestemmelser til dette kapitel 
fastsættes efter proceduren i artikel 22. 
KAPITEL III 
Kontrol 
Artikel 17 
1. Veterinærsagkyndige fra Kommissionen kontrol­
lerer i samarbejde med de kompetente myndigheder, at 
de kontrolsteder, der er godkendt efter artikel 6, stk. 5, 
er i overensstemmelse med de efter de i stk. 4 i nævnte 
artikel fastsatte retningslinjer. 
2. Veterinærsagkyndige fra Kommissionen kan i 
samarbejde med de kompetente myndigheder foretage 
kontrol på stedet. 
3. Den medlemsstat, på hvis område der foretages 
kontrol, yder Kommissionens veterinærsagkyndige al den 
hjælp, der er nødvendig, for at de kan udføre deres 
opgave. 
4. Kommissionen underretter medlemsstaterne om 
resultatet af den foretagne kontrol. 
5. Hvis Kommissionen på grundlag af kontrolresulta­
terne skønner det berettiget, tager den situationen op til 
behandling i den i artikel 20 omhandlede komité. Den 
kan træffe de fornødne afgørelser efter proceduren i 
artikel 22. 
6. Kommissionen følger udviklingen i situationen og 
ændrer eller ophæver alt efter udviklingen de afgørelser, 
der er omhandlet i stk. 5, efter proceduren i artikel 22. 
7. Eventuelle gennemførelsesbestemmelser til denne 
artikel fastsættes efter proceduren i artikel 22. 
Artikel 18 
1. Skønner den kompetente myndighed i en medlems­
stat på grundlag af resultaterne af kontrollen på produk­
ternes afsætningssted, at bestemmelserne i denne forord­
ning ikke er blevet overholdt på et kontrolsted eller 
ankomststed i en anden medlemsstat, sætter den sig 
straks i forbindelse med den centrale kompetente 
myndighed i den pågældende medlemsstat. Sidstnævnte 
myndighed træffer alle fornødne foranstaltninger og 
giver den kompetente myndighed i førstnævnte medlems­
stat meddelelse om, hvilke afgørelser der er blevet truffet 
og begrundelsen herfor. 
Nr. C 252/18 De Europæiske Fællesskabers Tidende 6. 10. 90 
2. Hvis den kompetente myndighed i førstnævnte 
medlemsstat nærer frygt for, at disse foranstaltninger 
ikke er tilstrækkelige, søger den sammen med den 
kompetente myndighed i den pågældende medlemsstat at 
finde ud af, hvordan situationen kan afhjælpes, idet der 
eventuelt aflægges besøg på stedet. 
3. Hvis den i stk. 1 omhandlede kontrol viser, at 
denne forordnings bestemmelser gentagne gange ikke er 
blevet overholdt, underretter den kompetente myndighed 
i bestemmelsesmedlemsstaten Kommissionen og de 
kompetente myndigheder i de øvrige medlemsstater 
herom. 
4. Kommissionen kan alt efter de konstaterede over­
trædelsers an efter anmodning fra den kompetente 
myndighed i bestemmelsesmedlemsstaten eller på eget 
initiativ: 
— sende en kontroldelegation til stedet 
— pålægge en embedsdyrlæge, som er godkendt af de 
involverede parter, og hvis navn skal være opført på 
en liste, der opstilles af Kommissionen efter indstil­
ling fra medlemsstaterne, at kontrollere forholdene 
på det pågældende kontrolsted eller indførselssted 
— pålægge den kompetente myndighed at skærpe 
kontrollen på det pågældende kontrolsted eller 
indførselssted. 
5. Kommissionen underretter medlemsstaterne om 
sine konklusioner. Hvis Kommissionen skønner, at der er 
behov for det, undersøges situationen i den i artikel 20 
omhandlede komité. Kommissionen kan træffe de 
fornødne afgørelser efter proceduren i artikel 22. 
6. Kommissionen følger udviklingen i situationen og 
ændrer eller ophæver alt efter udviklingen de afgørelser, 
der er omhandlet i stk. 5, efter proceduren i artikel 22. 
7. Eventuelle gennemførelsesbestemmelser til denne 
artikel fastsættes efter proceduren i artikel 22. 
Artikel 19 
1. Hver medlemsstat opstiller et program for udveks­
ling af embedsmænd, der er bemyndiget til at foretage 
kontrol af produkter fra tredjelande. 
2. Kommissionen sørger sammen med medlemssta­
terne for, at de i stk. 1 omhandlede programmer koordi­
neres i den i artikel 20 nævnte komité. 3. Medlemsstaterne træffer alle fornødne foranstalt­
ninger til gennemførelsen af de programmer, som følger 
af den i stk. 2 omhandlede koordination. 
4. På grundlag af rapporter fra medlemsstaterne fore­
tages der i den i artikel 20 omhandlede komité hvert år 
en undersøgelse af programmernes gennemførelse. 
5. Medlemsstaterne anvender de indvundne erfaringer 
til at forbedre og udbygge udvekslingsprogrammerne. 
6. Fællesskabet kan yde et finansielt bidrag til udveks­
lingsprogrammerne for at fremme programmernes udvik­
ling. De nærmere bestemmelser for Fællesskabets medfi­
nansiering og den forventede støtte, der skal afholdes 
over Fællesskabets budget, er fastsat ved Rådets beslut­
ning 90/424/EØF (') om visse udgifter på veterinær­
området. 
7. Eventuelle gennemførelsesbestemmelser til stk. 1, 4 
og 5 fastsættes efter proceduren i artikel 22. 
KAPITEL IV 
Almindelige bestemmelser 
Artikel 20 
Kommissionen bistås af Den Stående Veterinærkomité, 
herefter benævnt »komitéen«, der er nedsat ved Rådets 
afgørelse 68/361/EØF (2). 
Artikel 21 
Når der henvises til proceduren i denne artikel, gælder 
følgende bestemmelser: 
Kommissionens repræsentant forelægger komitéen et 
udkast til, hvilke foranstaltninger der skal træffes. Komi­
téen afgiver en udtalelse om dette udkast inden for en 
frist på to dage. Den udtaler sig med et flertal, som er 
fastsat i Traktatens artikel 148, stk. 2, for vedtagelse af 
de afgørelser, som Rådet skal træffe på forslag af 
Kommissionen. Ved afstemning i komitéen tildeles de 
stemmer, der afgives af medlemsstaternes repræsentanter, 
den vægt, som er fastlagt i nævnte artikel. Formanden 
deltager ikke i afstemningen. 
C) EFT nr. L 224 af 18. 8. 1990, s. 19. 
O EFT nr. L 255 af 18. 10. 1968, s. 23. 
6. 10. 90 De Europæiske Fællesskabers Tidende Nr. C 252/19 
Kommissionen vedtager de påtænkte foranstaltninger, 
når de er i overensstemmelse med komitéens udtalelse. 
Hvis de påtænkte foranstaltninger ikke er i overensstem­
melse med komitéens udtalelse, eller hvis der ikke er 
afgivet nogen udtalelse, forelægger Kommissionen straks 
Rådet et forslag til, hvilke foranstaltninger der skal 
træffes. Rådet træffer afgørelse med kvalificeret flertal. 
Hvis Rådet ikke har truffet afgørelse inden femtem dage 
fra forslagets forelæggelse, vedtages de forelåede foran­
staltninger af Kommissionen. 
Artikel 22 
Når der henvises til proceduren i denne artikel, gælder 
følgende bestemmelser. 
Kommissionens repræsentant forelægger komitéen et 
udkast til, hvilke foranstaltninger der skal træffes. Komi­
téen afgiver en udtalelse om dette udkast inden for en 
frist, som formanden kan fastsætte under hensyntagen til 
det pågældende spørgsmåls hastende karakter, i givet 
fald ved afstemning. 
Udtalelsen optages i mødeprotokollen; derudover har 
hver medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til komitéens 
udtalelse. Den underretter komitéen om, hvorledes den 
har taget hensyn til dens udtalelse. 
Artikel 23 
Bilaget ændres efter proceduren i artikel 22. 
Artikel 24 
Denne forordning berører ikke de forpligtelser, der 
følger af toldbestemmelserne. 
Artikel 25 
I direktiv 89/662/EØF foretages følgende ændringer: 1) Artikel 6, stk. 1, affattes således: 
»1. Medlemsstaterne påser ved den kontrol, der 
foretages på steder, hvor produkter fra tredjelande 
kan indføres på Fællesskabets område, såsom havne 
og lufthavne samt grænseovergangssteder fælles med 
tredjelande: 
a) at der foretages dokumentkontrol af produkternes 
oprindelse 
b) at produkter med oprindelse i Fællesskabet under­
kastes kontrolbestemmelserne i artikel 5 
c) at produkter fra tredjelande underkastes bestem­
melserne i Rådets forordning (EØF) nr. . . . (*). 
(*) EFT nr. L ...... 
2) Artikel 22 affates således: 
»Artikel 22 
Medlemsstaterne sætter de nødvendige love og admi­
nistrative bestemmelser i kraft for at efterkomme 
dette direktiv senest den 1. juli 1991. De underretter 
straks Kommissionen herom. 
De i henhold til stk. 1 vedtagne bestemmelser skal 
indeholde en udtrykkelig henvisning til dette direktiv. 
Grækenland har dog en yderligere frist på ét år til at 
efterkomme direktivet.« 
Artikel 26 
Denne forordning træder i kraft på tredivtedagen efter 
offentliggørelsen i De Europæiske Fællesskabers Tidende. 
Den anvendes fra den 1. juli 1991. 
Denne forordning er bindende i alle enkeltheder og 
gælder umiddelbart i hver medlemsstat. 
Nr. C 252/20 De Europæiske Fællesskabers Tidende 6. 10. 90 
BILAG 
1. Kongeriget Belgiens område 
2. Kongeriget Danmarks område, bortset fra Færøerne og Grønland 
3. De tyske områder, hvor Traktaten om Oprettelse af Det Europæiske Økonomiske Fællesskab finder 
anvendelse 
4. Kongeriget Spaniens område, bortset fra De Kanariske Øer og Ceuta og Melilla 
5. Den Hellenske Republiks område 
6. Den Franske Republiks europæiske område 
7. Irlands område 
8. Den Italienske Republiks område 
9. Storhertugdømmet Luxembourgs område 
10. Kongeriget Nederlandenes europæiske område 
11. Den Portugisiske Republiks område 
12. Det Forenede Kongerige Storbritannien og Nordirlands område.